**STOJANČIŲJŲ Į PAGRINDINIO UGDYMO KARTU SU DAILĖS UGDYMU PROGRAMOS**

**5-8 KLASĘ REIKALAVIMAI IR VERTINIMO KRITERIJAI**

**Stojančiųjų į Dailės skyriaus 5-8 klasę užduotys:**

1. **Piešimo** gebėjimų patikrinimo užduotis: piešiami iš natūros du-trys nesudėtingi, aiškių formų objektai, buitinių daiktų natiurmortas; priemonės: A3 formato lapas, paprasti pieštukai.
2. **Komponavimo** gebėjimų patikrinimo užduotis: kuriama teminė figūrinė kompozicija;

priemonės: A3 formato lapas, piešimo priemonės, guašas, teptukai, indelis vandeniui, paletė.

3**. Spalvinės raiškos** gebėjimų patikrinimo užduotis: tapomas 2-3-jų buitinių daiktų natiurmortas; priemonės: A3 formato lapas, guašas, teptukai, indelis vandeniui, paletė.

1. **Stojančiojo kūrybinių darbų aplankas,** apimtis - 10–15 skirtingų dailės kūrinių.

• Kūrybinėms užduotims atlikti skiriama po 45 minutes, kandidatai naudoja asmenines priemones –

A3 formato popierių, pieštukus, trintuką, guašą, teptukus, indelį vandeniui, paletę.

**Užduoties stojantiesiems į 5-8 klasę vertinimo kriterijai ir taškai**

Maksimalus taškų skaičius už piešimo, komponavimo ir spalvinės raiškos gebėjimų bei stojančiojo darbų aplanko vertinimą – 12 taškų.

1. **Piešimo** **gebėjimų vertinimas**:

1tašku vertinami silpni gebėjimai: piešiamų objektų proporcijos perteiktos iš dalies, linijos naudojamos kontūrams vaizduoti, nesudėtinga toninė skalė; 2 taškais vertinami pakankami gebėjimai: perteiktos objektų proporcijos, naudojamos skirtingo intensyvumo linijos bei tonai; 3 taškais vertinami tvirti gebėjimai: perteikiamos objektų proporcijos, naudojamos skirtingo pobūdžio linijos, plati tonų skalė, perteikta šviesotamsa;

1. **Komponavimo** gebėjimų vertinimas: 1 tašku vertinami silpni gebėjimai: komponuojant

dėmesys skiriamas atsitiktiniams elementams, vizualinis sumanymas iš dalies atspindi temą, ribotai taiko meninės raiškos priemones; 2 taškais vertinami pakankami gebėjimai: komponuojant išlaikomas geometrinis centras, vyrauja ramios plokštumos, stabiliai vaizduojami kūnai, naudojamos įvairios plastinės raiškos priemonės, pasirenka motyvą pagal temą; 3 taškais vertinami tvirti gebėjimai: objektai komponuojami atsižvelgiant į jų charakteristiką, harmoningai jungia formas į visumą, dėsningai išreiškia statikos / dinamikos, simetrijos / asimetrijos aspektus, perteikia judesį, naudoja dinamišką kompoziciją, interpretuoja temą;

3. **Spalvinės raiškos** gebėjimų vertinimas: 1 tašku vertinami silpni gebėjimai: atsitiktinis spalvinių elementų išdėstymas, naudojamos grynos spalvos, neišgaunant atspalvių; 2 taškais vertinami pakankami gebėjimai: perteikiami natiurmorto spalviniai santykiai, naudojamos pagrindinės ir išvestinės spalvos, spalviniai deriniai sukuria kompozicinę visumą; 3 taškais vertinami tvirti gebėjimai: komponuojami objektų spalviniai deriniai, vyrauja spalvinių dėmių ir aplinkos santykis, tikslingai naudojamos pagrindinės ir išvestinės spalvos, spalviniais deriniais sukuriama kompozicinė visuma;

4. **Kūrybinių darbų aplanko** vertinimas: 1 tašku vertinami silpni gebėjimai: aplanke vyrauja viena technika atlikti darbai, nedemonstruojami meninės raiškos elementai, vaizduojamų motyvų nedaug, pasikartojantys vizualiniai sprendimai; 2 taškais vertinami pakankami gebėjimai: pateikti įvairiomis technikomis atlikti darbai, tačiau trūksta įvairių kompozicinių motyvų, vyrauja stereotipiniai sprendimai; 3 taškais vertinami tvirti gebėjimai: darbai išraiškingi, atlikti įvairiomis technikomis, pasižymi meninių sprendimų savitumu, linijų bei spalvinių sprendimų įvairove, vaizduojamos įvairios temos, fantazuojama, improvizuojama.

**STOJANČIŲJŲ Į PAGRINDINIO IR VIDURINIO UGDYMO KARTU SU DAILĖS UGDYMU PROGRAMOS**

**I-III GIMNAZIJOS KLASĘ REIKALAVIMAI IR VERTINIMO KRITERIJAI**

**Stojančiųjų į Dailės skyriaus I-III gimnazijos klasę užduotys:**

1. **Piešimo** gebėjimų patikrinimo užduotis: geometrinių figūrų, buitinių daiktų ar gipsinio modelio piešimas; priemonės: A2 formato lapas, paprasti pieštukai.
2. **Komponavimo** gebėjimų patikrinimo užduotis: siužetinė kompozicija pagal pateiktą temą su žmonių figūromis; priemonės: A2 formato lapas, pasirinktos vaizdavimo priemonės.
3. **Spalvinės raiškos** gebėjimų patikrinimo užduotis: tapomas skirtingų medžiagų, įvairių objektų natiurmortas; priemonės: A2 formato lapas, guašas, teptukai, indelis vandeniui, paletė.
4. **Stojančiojo kūrybinių darbų aplankas,** apimtis 12–15 skirtingų dailės kūrinių.

• Kūrybinėms užduotims atlikti skiriama po 45 minutes, kandidatai naudoja asmenines priemones –

A2 formato popierių, pieštukus, trintuką, guašą, teptukus, indelį vandeniui, paletę.

**Užduoties stojantiesiems į I-III gimnazijos klasę vertinimo kriterijai ir taškai**

Maksimalus taškų skaičius už piešimo, komponavimo ir spalvinės raiškos gebėjimų bei stojančiojo kūrybinių darbų aplanko vertinimą – 12 taškų.

1. **Piešimo** **gebėjimų vertinimas**:

1 tašku vertinami silpni gebėjimai: piešiami objektai komponuojami nepaisant komponavimo principų, vaizduojami netikslūs objektų siluetai, proporcijos, tonų skalė ribota, minimaliai perteikia erdvės įspūdį; 2 taškais vertinami pakankami gebėjimai: piešiami objektai komponuojami išlaikant optimalų santykį, perteiktos objektų proporcijos, konstrukcija, naudojama pozicinė, linijinė ir erdvinė perspektyva, naudojant tonus sukuriamas erdvės įspūdis; 3 taškais vertinami tvirti gebėjimai: piešiami objektai komponuojami lapo plokštumoje, išlaikant kompozicinį centrą, tiksliai perteikia proporcijas ir dydžių santykį, naudoja pozicinę, linijinę ir erdvinę perspektyvą, naudoja konstruktyvų formos modeliavimą, perteikia objektų formą naudojant šviesos ir šešėlio tonus, sukuriant erdvės įspūdį;

1. **Komponavimo gebėjimų vertinimas**: 1 tašku vertinami silpni gebėjimai: vaizduojamam

motyvui trūksta komponuojamų formų darnumo, naudojamos atsitiktinės raiškos priemonės, neperteikiama pagrindinė kompozicijos idėja; 2 taškais vertinami pakankami gebėjimai: komponuoja pasirinktus temos elementus, naudoja komponavimo principus, pasirenkama piešinio stilistika, vizualinis sumanymas atspindi pateiktą temą; 3 taškais vertinami tvirti gebėjimai: objektus ir žmonių figūras grupuoja pagal prasminį ryšį, parenka ir naudoja įvairius komponavimo principus sumanymui perteikti, tikslingai naudoja plastinės raiškos priemones, originaliai perteikia personažų charakterius, naudoja įvairių dydžių kompozicinius elementus, interpretuoja temą;

1. **Spalvinės raiškos** gebėjimų vertinimas: 1 tašku vertinami silpni gebėjimai: atkuria

pagrindinius spalvinius derinius, naudoja ribotą spalvų skalę; 2 taškais vertinami pakankami gebėjimai: perteikia natiurmorto spalvinį koloritą, spalvinių dėmių santykius, sukuria spalvinės kompozicijos pusiausvyrą; 3 taškais vertinami tvirti gebėjimai: perteikia spalvines plokštumas, šviesą ir šešėlius, sukuria piešinio ir spalvinių tonų vienovę, išgauna pagrindines ir papildomas išvestines spalvas, derina tarpusavyje, formą modeliuoja spalvomis, perteikia erdvės įspūdį;

1. **Kūrybinių darbų aplanko** vertinimas: 1 tašku vertinami silpni gebėjimai: vyrauja

pasikartojantys vaizduojamų motyvų sprendimai, viena technika atlikti darbai, ribota plastinė raiška; 2 taškais vertinami pakankami gebėjimai: vaizduojami įvairūs aplinkos motyvai, vyrauja stereotipiniai sprendimai, naudojamos įvairios technikos, tačiau stinga originalių komponavimo sprendimų; 3 taškais vertinami tvirti gebėjimai: demonstruojama vaizduojamų motyvų įvairovė, perteikiami išraiškingi ir saviti charakteriai, gausu įvairių detalių, pasirenkamos įdomios temos, improvizuojama, fantazuojama, darbai atlikti įvairiomis technikomis, pasižymi meninių sprendimų savarankiškumu;